มันนี่ทูเดย์
สามัคคีเบี้ยโต 10%
27 มี.ค. 2558

สามัคคีเบี้ยโต 10% 
นางนิตยา พิริยะธรรมวงศ์ กรรมการผู้จัดการ บริษัท สามัคคีประกันภัย เปิดเผยว่า 2 เดือนที่ผ่านมาบริษัทยังมีอัตราการขยายตัวของธุรกิจที่เติบโตประมาณ 10% ซึ่งถือว่าดีมากเมื่อเทียบกับการเติบโตของเศรษฐกิจโดยรวม ซึ่งเป็นผลมาจากตลาดประกันภัยอุบัติเหตุส่วนบุคคลและประกันสุขภาพที่ขายผ่านธนาคารไทยพาณิชย์
อย่างไรก็ตาม ล่าสุดได้ขยายตลาดประกันภัยรถยนต์ 3 พลัส ทุนประกัน 1-2 แสนบาท จุดเด่นคุ้มครองความเสียหายจากภัยน้ำท่วม รถหาย ไฟไหม้ และค่าใช้จ่ายในการเดินทางขณะรถอยู่ระหว่างการซ่อมกรณีเป็นฝ่ายถูก 1% ของทุนประกันภัย เบี้ยตั้งแต่ 7,000-1.24 หมื่นบาท  และประกันอัคคีภัยบ้านที่อยู่อาศัย ซึ่งจุดเด่นให้ความคุ้มครองน้ำท่วม แผ่นดินไหว ลมพายุ ลูกเห็บ โดยผ่านธนาคารแลนด์ แอนด์ เฮ้าส์ เป็นหลัก มั่นใจว่าปีนี้จะทำยอดได้ตามเป้าที่วางไว้ 6,500-6,700 ล้านบาท